**Ռազան Աբդուլ Քադիր ալ-Նաջար** (Razan Ashraf Abdul Qadir al-Najjar, 1997 – հունիսի 1, 2018), պաղեստինցի բուժքույր, պարամեդիկ, ով սպանվել է Իսրայելի պաշտպանության բանակի կողմից 2018 թվականին Գազայի սահմանի ցույցերի ընթացքում կամավոր աշխատանքի ժամանակ։ Իսրայելցի զինվորը նրան մահացու կրակել է կրծքավանդակին, երբ նա ձեռքերը վեր է բարձրացրել՝ ցույց տալու, որ զինված չէ և փորձում է օգնության հասնել Իսրայելի սահմանին մոտ գտնվող Գազայի հատվածում գտնվող վիրավորներին։ Իսրայելը սկզբում հերքել է, որ Ռազան ալ Նաջարը ուղղակիորեն թիրախ է եղել և չի հրաժարվել, որ զոհվել է անուղղակի կրակից։ Իսրայելում տեղակայված B'Tselem իրավապաշտպան խումբը նշում է, որ Ալ-Նաջարը սպանվել է դիտավորությամբ։

Ռազան ալ Նաջարը ծնվել է 1997 թվականին Աշրաֆ ալ-Նաջարի (ծն. 1974) ընտանիքում։ Եղել է ընտանիքի 6 երեխաներից ավագը։ Բնակվել է Իսրայելի սահմանի հարևանությամբ գտնվող Քուզա գյուղում։

Իսրայելի պաշտպանության ուժերը հրապարակել են տեսանյութը, որտեղ նա համաձայնել է մասնակցելու բողոքի ակցիաներին որպես կենդանի վահան, ենթադրաբար, Համասի պահանջով։ Հետագայում պարզվել է, որ տեսանյութը լիբանանյան հեռուստաընկերության հետ հարցազրույցից հատված է, որը IDF խմբագրել է ալ-Նաջարի մեկնաբանությունը համատեքստից դուրս՝ մոլորության մեջ գցելու համար։ Իրական, չխմբագրված տեսանյութում, նա Համասի վերաբերյալ ոչ մի հիշատակություն չի արել և իրեն անվանել է «փրկարար կենդանի վահան պաշտպանելու և փրկելու առաջնաճակատի վիրավորներին»։ IDF-ը լայնորեն քննադատության է ենթարկվել տեսանյութի կեղծման համար։

Վկաների ցուցմունքների համաձայն՝ ալ-Նաջարի վրա կրակ են բացել, երբ մյուս բժիշկների հետ միասին ձեռքերը վերև բարձրացրած սպիտակ շապիկներով քայլելով մոտեցել են սահմանի պարիսպին վիրավոր ցուցարարին բուժելու համար։

Վաղ կյանք
---------

Նաջարի հայրը Իսրայելում աշխատել է մետաղաջարդոնների բնագավառում, մինչև սահմանափակումների ի հայտ գալով չթույլատրեցին դեպի սահման ճամփորդել։ Այնուհետև նա աշխատել է որպես հեծանվի մեխանիկ, սակայն դստեր մահվան ժամանակ գործազուրկ էր։ Ընտանիքն ապրում է Քուզայում հարազատների կողմից տրամադրված բնակարանում՝ սահմանի վրա տեղակայված իսրայելական զինվորների տեսադաշտում։ Նրանց տարածքը տարանջատված է 4 մետր բարձրությամբ բետոնե պատով՝ տեղացի բնակիչներին իսրայելական կրակից պաշտպանելու համար։

Ութ անդամներից բաղկացած ընտանիքում մեծանալով՝ ալ-Նաջարը ականատես է եղել երեք պատերազմների՝ 2008-2009 թվականների Գազայի պատերազմ, Ամպամած սյուն գործողություն, երբ նա 16 տարեկան էր և 7 շաբաթյա Անխորտակելի ժայռ գործողությունը։ Չկարողանալով համալսարանական կրթություն ստանալ, սովորել է վայելչագրություն, ինչպես նաև բուժքույրական դասընթաց է անցել։

Ծանոթագրություններ
------------------

1. ↑  Palestinian National Register of Citizens
2. ↑
3. ↑  «من هي الممرضة الشهيدة رزان النجار؟». Արխիվացված է օրիգինալից 2018 թ․ հուլիսի 28-ին. Վերցված է 2018 թ․ հոկտեմբերի 19-ին.
4. ↑  Khoury, Jack; Kubovich, Yaniv (2 June 2018). 'Authorities in Gaza: Slain Medic's Teams' Hands Were Raised as They Approached Israeli Border,' *Haaretz*. Retrieved 14 June 2018.
5. ↑  «Protests resume after Palestinian paramedic's Gaza funeral». *NBC News* (ամերիկյան անգլերեն). Վերցված է 2018 թ․ հունիսի 5-ին.
6. ↑  Ahronheim, Anna (2018 թ․ հունիսի 5). «IDF says no direct fire was aimed at Gazan nurse killed Friday». *The Jerusalem Post | JPost.com*. Վերցված է 2018 թ․ հունիսի 8-ին.
7. ↑  Israeli forces 'deliberately killed' Palestinian paramedic Razan
8. ↑  Abunimah, Ali (2018 թ․ հունիսի 2). «Gaza medic killed by Israel as she rescued injured». *The Electronic Intifada* (անգլերեն). Վերցված է 2018 թ․ հունիսի 4-ին.
9. 1 2 3  McKernan, Bethan (2018 թ․ հունիսի 8). «Israeli army edits video of Palestinian medic its troops shot dead to misleadingly show she was 'human shield for Hamas'». *The Independent*.
10. 1 2 3  Mackey, Robert (2018 թ․ հունիսի 8). «Israel Attempts to Smear Razan al-Najjar, Palestinian Medic It Killed, Calling Her "No Angel"». *The Intercept* (ամերիկյան անգլերեն). Վերցված է 2018 թ․ հունիսի 9-ին.
11. 1 2 3  Mother of shot Gaza medic: ‘She thought the white coat would protect her’